কলংক ছবিৰ প্ৰথম তিনিটি সংগীত মুক্তি পোৱাৰ পিছত এইবাৰ মুক্তি পালে তবাহ হো গয়া গীতটি। ইতিমধ্যে তবাহ হো গয়া গীতটিয়ে চলচ্চিত্ৰ প্ৰেমীক মন্ত্ৰমুগ্ধ কৰিছিল। ইফালে চলচ্চিত্ৰ প্ৰেমীসকলৰ মন্তব্য কৰা অনুসৰি তবাহ হো গয়া গীতটিয়ে অনুভৱ দিয়ে দেবদাস ছবিখনৰ মাৰ ডালা গীতটিৰ।
কাৰণ দেৱদাস ছবিখনত বলীউডৰ ধক ধক গাৰ্ল মাধুৰী দীক্ষিতৰ কথকৰ যি লয় লাস সেয়া হয়তো ছবিখনৰ ছোৱা দৰ্শকসকলে পাহৰিব পৰা নাই। আৰু তবাহ হো গয়া গীতটিতো মাধুৰীৰ কথক নৃত্যৰ যাদু দেখিবলৈ পোৱা যাব । গীতটিত কণ্ঠদান কৰিছে প্ৰসিদ্ধ গায়িকা শ্ৰেয়া ঘোষালে। সংগীত প্ৰীতমৰ।
সৰোজ খান আৰু ৰেমো ডিছুজাই কৰিঅ'গ্ৰাফ কৰা গীতটিত সকলো ভাৱনাক স্পষ্ট ৰূপত প্ৰকট কৰি তুলিছে । ইফালে যেতিয়াই সৰোজ খান আৰু মাধুৰী দিক্ষীতে একেলগে কাম কৰে তেতিয়া নতুনত্ব দেখিবলৈ পোৱা যায়।
কলংক ছবিৰ টিজাৰ মুকলি কৰাৰ প্ৰাকমুহুৰ্তত ছবি খনৰ নিৰ্মাতাই প'ষ্টাৰসমূহৰ জৰিয়তে এক জনসাধাৰণৰ মাজত উৎসুকতাৰ সৃষ্টি কৰিছিল। তাৰ ভিতৰত আলিয়া ভাট্ট আৰু সোনাক্ষী সিন্হা অন্যতম । কলংক ছবি আলিয়া ভাট্ট অত্যন্ত সুন্দৰ দেখাইছে । ৰঙা ৰঙৰ লেহেংগা পৰিধান কৰি আলিয়াই ইনষ্টাগ্ৰামত ফ'টো শ্বেয়াৰ কৰিছে । ছবি খনত আলিয়াই ৰূপ নামৰ এগৰাকী যুৱতীৰ চৰিত্ৰত অভিনয় কৰিছে।
ইয়াৰ পিছতে মুক্তি পালে কলংকৰ টিজাৰ ।চলচ্চিত্ৰ প্ৰেমীৰ মাজলৈ কলংকৰ টিজাৰ অহাৰ লগে লগে প্ৰতি মুহুৰ্ততে বাঢ়িছে অনুৰাগীৰ উৎসুকতা । সঞ্জয় লীলা ভাঞ্চালীৰ সপোনৰ এটি অংশ হিছাপে কলংকৰ টিজাৰ ।কলংকৰ টিজাৰটো উৎসকতাৰে ভৰা । টিজাৰটোৰ অনুসৰি ছবিখনৰ অভিনেত্ৰী আলিয়া ভাট্টে স্পষ্ট ৰূপত বৰুন ধাৱনত প্ৰেমিকা। কিন্তু বিয়া হয় আদিত্য ৰয় কাপুৰৰ লগত । ইফালে বিয়াৰ মণ্ডপত বহি আলিয়াই নিৰৱে চকুলো টোকা দেখা গৈছে । লগতে মাধুৰী দিক্ষীত,সঞ্জয় দত্ত আৰু সোনাক্ষী সিন্হা সকলোকে চিন্তিত দেখা গৈছে কলংকৰ টিজাৰটোত ।
The Sentinel Building,
© 2019-20. All rights reserved under Omega Printers & Publishers Pvt. Ltd.
